**Ministru kabineta noteikumu projekta**

**“Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2014. gada 8. jūlija noteikumos Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”” (turpmāk – noteikumu projekts) ir sagatavots, lai nodrošinātu Eiropas Parlamenta un Padomes 2018. gada 30. maija Direktīvas 2018/849/ES, ar ko groza Direktīvas 2000/53/EK par nolietotiem transportlīdzekļiem, 2006/66/EK par baterijām un akumulatoriem, un bateriju un akumulatoru atkritumiem un 2012/19/ES par elektrisko un elektronisko iekārtu atkritumiem (turpmāk – Direktīva 2018/849/ES) transponēšanu attiecībā uz prasībām ziņojuma sniegšanai Eiropas Komisijai par elektriskajām un elektroniskajām iekārtām (turpmāk – iekārtām) un to atkritumu apsaimniekošanu.  |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | 2.1. Pašreizējā situācija un problēmas, kuru risināšanai tiesību akta projekts izstrādāts:* + 1. Ministru kabineta 2014. gada 8. jūlija noteikumu Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība” (turpmāk – MK noteikumi Nr. 388) 33. punkts noteic, ka Vides aizsardzības un reģionālās attīstības ministrija (turpmāk – VARAM) vai tās pilnvarota institūcija reizi trijos gados nosūta Eiropas Komisijai ziņojumu (atbilstoši Eiropas Komisijas noteiktajam paraugam) par iekārtu un to atkritumu apsaimniekošanu 18 mēnešu laikā pēc ziņojumā norādītā laikposma beigām. Savukārt Direktīvas 2018/849/ES 3. panta 1. punkts noteic, ka dalībvalstīm ziņojumi par iekārtu un to atkritumu apsaimniekošanu ir jāsniedz katru gadu 18 mēnešu laikā pēc kārtējā ziņošanas perioda beigām, tam pievienojot ziņojumu par datu kvalitāti. Tādejādi MK noteikumos Nr. 388 šobrīd ir noteiktas savādākas prasības ziņojumu sniegšanai Eiropas Komisijai par iekārtu un to atkritumu apsaimniekošanu, kuras neatbilst Direktīvā 2018/489/ES noteiktajam. Lai nodrošinātu Direktīvas 2018/849/ES attiecīgo prasību par ziņojumu sniegšanu transponēšanu, ir jāizdara grozījumi MK noteikumos Nr. 388;
		2. atbilstoši MK noteikumu Nr. 388 36. punktam līdz 2018. gada 14. augustam iekārtas iedala atbilstoši šo noteikumu [1. pielikumā](https://likumi.lv/ta/id/267716#piel1) minētajām iekārtu kategorijām un veidiem[[1]](#footnote-1). No 2018. gada 15. augusta visas iekārtas iedala atbilstoši šo noteikumu [2. pielikumam](https://likumi.lv/ta/id/267716#piel2).[[2]](#footnote-2)

MK noteikumu Nr. 388 29. punkts noteic, ka iekārtu ražotājs, tā pilnvarots pārstāvis vai iekārtu atkritumu apsaimniekotājs (ja iekārtu ražotājs vai tā pilnvarots pārstāvis ar iekārtu atkritumu apsaimniekotāju ir noslēdzis attiecīgu līgumu) elektroniski iesniedz elektrisko un elektronisko iekārtu ražotāju reģistrā un ievada minētā reģistra datubāzē šādus ziņojumus:29.1. ziņojumu par ražotāja Latvijas tirgū laisto iekārtu daudzumu ([5.](https://likumi.lv/ta/id/267716#piel5) pielikums):29.1.1. par laikposmu no kārtējā gada 1. janvāra līdz 30. jūnijam – līdz kārtējā gada 30. oktobrim;29.1.2. par laikposmu no kārtējā gada 1. jūlija līdz 31. decembrim – līdz nākamā gada 30. aprīlim;29.2. ziņojumu par dalīti savākto iekārtu atkritumu daudzumu, kā arī par to iekārtu atkritumu daudzumu, kuri apstrādāti Latvijā vai izvesti apstrādei ārpus Latvijas, un par atkārtoti izmantoto, pārstrādāto, reģenerēto un apglabāto iekārtu atkritumu daudzumu ([6.](https://likumi.lv/ta/id/267716#piel6) pielikums):29.2.1. par laikposmu no kārtējā gada 1. janvāra līdz 30. jūnijam – līdz kārtējā gada 30. oktobrim;29.2.2. par laikposmu no kārtējā gada 1. jūlija līdz 31. decembrim – līdz nākamā gada 30. aprīlimAtbilstoši MK noteikumu Nr. 388 42. punktam ziņojumus par tirgū laistajām iekārtām un par iekārtu atkritumu apsaimniekošanu laika posmā no 2018. gada 1. jūlija līdz 2018. gada 31. decembrim sagatavo atbilstoši iekārtu klasifikācijai, kura bija spēkā līdz 2018. gada 1. jūlijam. Lai nodrošinātu MK noteikumu Nr. 388 minēto ziņojumu sagatavošanu par 2019. gadu un turpmākajiem gadiem atbilstoši iekārtu klasifikācijai, kura ir spēkā no 2018. gada 15. augusta, ir nepieciešams precizēt MK noteikumu Nr. 388 5. un 6. pielikumu, attiecīgi iekļaujot tajos pašreiz spēkā esošās iekārtu kategorijas. * 1. tiesiskā regulējuma mērķis un būtība:
		1. lai transponētu direktīvas 2018/849/ES 3. panta 1. punkta prasības par ziņojumu iesniegšanu Eiropas Komisijā, noteikumu projektā paredzēts precizēt MK noteikumu Nr. 388 33.punkta redakciju, nosakot, ka ziņojumi par iekārtām un to atkritumu apsaimniekošanu Eiropas Komisijai būs jāiesniedz katru gadu 18 mēnešu laikā pēc attiecīgā ziņošanas perioda beigām, pievienojot informāciju par datu kvalitāti;
		2. izteikt jaunā redakcijā MK noteikumu Nr. 388 5. un 6. pielikumu, attiecīgi precizējot iekārtu kategorijas atbilstoši MK noteikumu Nr. 388 2. pielikumam;
		3. informatīvo atsauci uz Eiropas Savienības direktīvām papildināt ar atsauci uz direktīvu 2018/849/ES.
 |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Valsts vides dienests (turpmāk – Dienests).Pēc noteikumu projekta ievietošanas VARAM tīmekļvietnē, no Dienesta saņemts šāds viedoklis:Dienests atbalsta noteikumu projekta virzību bez iebildumiem, vienlaikus ierosinām noteikumu projekta sākotnējas ietekmes novērtējuma ziņojuma (anotācija) II sadaļas 1. punktā norādīt, ka noteikumu projekts attiecas uz trīs , nevis četriem videi kaitīgo preču atkritumu apsaimniekotājiem, kam ir tiesības saviem līgumpartneriem piešķirt atbrīvojumu no dabas resursu nodokļa samaksas. Informācija par minētajiem apsaimniekotājiem pieejama Dienesta tīmekļvietnē [http://www.vvd.gov.lv/public/fs/CKFinderJava/ files/EEI\_apsaimn\_sistema\_2018\_11\_14.pdf](http://www.vvd.gov.lv/public/fs/CKFinderJava/%20files/EEI_apsaimn_sistema_2018_11_14.pdf).VARAM ir ņēmusi vērā Dienesta priekšlikumu.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:* 1258 elektrisko un elektronisko iekārtu ražotājiem;
* trīs videi kaitīgo preču atkritumu apsaimniekotājiem, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par iekārtām[[3]](#footnote-3).
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķgrupām, īpaši norādot, kāda būs ietekme:Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekta prasības neattiecas uz Nacionālā attīstības plāna rādītājiem mikrolīmenī vai makrolīmenī.Noteikumu projekta prasības neattiecas uz konkurenci.Noteikumu projekta ietekme uz vidi ir vērtējama pozitīvi, tā kā tiek noteiktas prasības, kas uzlabos iekārtu un to atkritumu apsaimniekošanu tādā veidā, kas veicina to atkārtotu izmantošanu, pārstrādi un reģenerāciju. Noteikumu projekta prasībām nav ietekmes uz veselību.Noteikumu projekta prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Direktīva 2018/849/ES. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Noteikumu projekts ir sagatavots, lai nodrošinātu Direktīvas 2018/849/ES transponēšanu līdz 2020. gada 5. jūlijam, it īpaši attiecībā uz Direktīvā 2018/849/ES ietvertajiem grozījumiem Eiropas Parlamenta un Padomes 2012. gada 4. jūlija direktīvā 2012/19/EK par elektrisko un elektronisko iekārtu atkritumiem. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| 3. panta 1. punkta a) apakšpunkts | Noteikumu projekta 1. un 2. punkts | Pārņemtas pilnībā | Netiek noteiktas stingrākas prasības. |
| 3. panta 1. punkta b) apakšpunkts | Noteikumu projekta 1. un 2. punkts | Pārņemtas pilnībā | Netiek noteiktas stingrākas prasības. |
| 3. panta 2. punkts |  | Netiks pārņemts.  |  |
| 4. panta 1. punkts | 3. punkts  | Pārņemtas pilnībā | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar. |
| Cita informācija | Direktīvas 2018/849/ES 1. pantā ietvertie grozījumi Eiropas Parlamenta un Padomes 2000. gada 18. septembra Direktīvā 2000/53/EK par nolietotiem transportlīdzekļiem tiks pārņemti ar Ministru kabineta noteikumu projektu “Grozījumi Ministru kabineta 2011. gada 22. februāra noteikumos Nr. 135 “Noteikumi par nolietotu transportlīdzekļu pārstrādi un apstrādes uzņēmumiem noteiktajām vides prasībām””, kurš tiks sagatavots un pieņemts līdz 2020. gada 5. jūlijam.Direktīvas 2018/849/ES 2. pantā ietvertie grozījumi Eiropas Parlamenta un Padomes 2006. gada 6. septembra Direktīvā 2006/66/EK par baterijām un akumulatoriem, un bateriju un akumulatoru atkritumiem un ar ko atceļ Direktīvu 91/157/EEK tiks pārņemti ar Ministru kabineta noteikumu projektu “Grozījumi Ministru kabineta 2011. gada 21. jūlija noteikumos Nr. 485 “Grozījumi Ministru kabineta 2011. gada 21. jūnija noteikumos Nr. 485 “Atsevišķu veidu bīstamo atkritumu apsaimniekošanas kārtība”” un likumprojektu “Grozījumi Atkritumu apsaimniekošanas likumā”, kuri tiks sagatavoti un pieņemti līdz 2020. gada 5. jūlijam. |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē  | Noteikumu projekts un tā sākotnējās ietekmes novērtējuma ziņojums (anotācija) 2018. gada 15. novembrī tika publicēts VARAM tīmekļvietnē [www.varam.gov.lv](http://www.varam.gov.lv).  |
| 3. | Sabiedrības līdzdalības rezultāti  | Latvijas Elektrotehniskās un elektroniskās rūpniecības asociācija (turpmāk – LETERA) 2018. gada 29. novembrī informēja, ka ir iepazinies ar VARAM sagatavoto noteikumu projektu un norādīja, ka noteikumu projekts nesakrīt ar spēkā esošo MK noteikumos Nr. 388 iekļauto ziņojumu formātu – noteikumu projektā nav iekļauta ziņojuma aile *Apglabātais apjoms (kg).* Aicinām iekļaut aili *Apglabātais apjoms (kg)* projektā precizētajā ziņojumu formātā.VARAM piekrīt LETERA viedoklim, un noteikumu projektā iekļautais ziņojuma projekts ir papildināts ar aili “Apglabātais apjoms (kg)”.  |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM, Dienests.  |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Doniņa 67026515

ilze.donina@varam.gov.lv

1. MK noteikumu Nr. 388 1. pielikums: Iekārtu kategorijas līdz 2018. gada 30. jūnijam: 1. kategorija. Liela izmēra mājsaimniecības iekārtas; 2. kategorija. Maza izmēra mājsaimniecības iekārtas; 3. kategorija. Informācijas tehnoloģiju un elektrosakaru iekārtas; 4. kategorija. Patērētāju iekārtas un fotoelementu paneļi; 5. kategorija. Apgaismes iekārtas; 6. kategorija. Elektriskie un elektronikas instrumenti (izņemot liela izmēra stacionārus ražošanas mehānismus, kas nav pārnēsājami vai ir pastāvīgi piestiprināti); 7. kategorija. Rotaļlietas, atpūtas un sporta piederumi; 8. kategorija. Medicīniskās ierīces (izņemot visas implantētās un inficētās medicīniskās ierīces); 9. kategorija. Monitoringa un kontroles instrumenti; 10. kategorija. Automātiskie sadalītāji. [↑](#footnote-ref-1)
2. MK noteikumu Nr. 388 2. pielikums. Iekārtu kategorijas no 2018. gada 1. jūlija: 1. kategorija. Temperatūras maiņas iekārtas; 2. kategorija. Ekrāni, monitori un iekārtas ar ekrānu, kura virsmas laukums ir lielāks nekā 100 cm2; 3. kategorija. Spuldzes; 4. kategorija. Liela izmēra iekārtas (vismaz viens ārējais izmērs pārsniedz 50 cm), tai skaitā mājsaimniecības preces, IT un telesakaru iekārtas, patērētāju iekārtas, gaismekļi, skaņas vai attēlus demonstrējošas iekārtas, mūzikas ierīces, elektriski un elektroniski instrumenti, rotaļlietas, izklaides un sporta aprīkojums; medicīnas ierīces, monitoringa un kontroles instrumenti, automātiskie sadalītāji, ierīces elektriskās strāvas ražošanai un citas iekārtas (izņemot šā pielikuma 1., 2. un 3. kategorijā ietilpstošās iekārtas); 5. kategorija. Maza izmēra iekārtas (neviens ārējais izmērs nepārsniedz 50 cm), tai skaitā mājsaimniecības preces, patērētāju iekārtas, gaismekļi, skaņas vai attēlus demonstrējošas iekārtas, mūzikas ierīces, elektriski un elektroniski instrumenti, rotaļlietas, izklaides un sporta aprīkojums; medicīnas ierīces, monitoringa un kontroles instrumenti, automātiskie sadalītāji; ierīces elektriskās strāvas ražošanai un citas iekārtas (izņemot šā pielikuma 1., 2., 3. un 6. kategorijā ietilpstošās iekārtas); 6. kategorija. Mazas informācijas tehnoloģiju un telekomunikāciju iekārtas (neviens ārējais izmērs nepārsniedz 50 cm). [↑](#footnote-ref-2)
3. Dienesta tīmekļvietne [http://www.vvd.gov.lv/public/fs/CKFinderJava/files/EEI\_apsaimn\_sistema\_2018\_11\_14. pdf](http://www.vvd.gov.lv/public/fs/CKFinderJava/files/EEI_apsaimn_sistema_2018_11_14.%20pdf) [↑](#footnote-ref-3)